Diari Oficial de la Generalitat Valenciana


Sumari del DOGV 7374, del 03-10-2014 (2014/8888)

RESOLUCIÓ de 25 de setembre de 2014, del director general de Transports i Logística, per la qual es convoca la constitució del Consell del Taxi de la Comunitat Valenciana.
---------------------------------------------------------------------------------------------------------------------------------------------------------------------------

### Dades del document

Número de DOGV
:   7374

Data del DOGV
:   03-10-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/8888


Data del document
:   25-09-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

RESOLUCIÓ de 25 de setembre de 2014, del director general de Transports i Logística, per la qual es convoca la constitució del Consell del Taxi de la Comunitat Valenciana.  
 [2014/8888]  
La Llei 6/2011, d'1 d'abril, de Mobilitat de la Comunitat Valenciana, va crear el Consell del Taxi de la Comunitat Valenciana, el desplegament reglamentari del qual, a través del Decret 61/2014, de 17 d'abril, del Consell, pel qual es regula el Consell del Taxi de la Comunitat Valenciana, n'ha fixat la composició, organització i règim de funcionament.  
L'Orde de 20/2014, de 17 de setembre, de la Conselleria d'Infraestructures, Territori i Medi Ambient, per la qual es regula el procediment per a l'acreditació de la representativitat de les associacions professionals o sindicals del taxi en el Consell del Taxi de la Comunitat Valenciana (DOCV número 7367, 24.09.2014), establix en la disposició addicional segona que la direcció general competent en matèria de transports convocarà la constitució del Consell del Taxi, per primera vegada, en el termini d'un mes comptador des de l'entrada en vigor d'esta orde.  
  
Per això, de conformitat amb les competències que m'atribuïxen l'article 11 i següents del Decret 85/2013, de 28 de juny, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient; i en compliment del que disposa el Decret 61/2014, de 17 d'abril, del Consell, pel qual es regula el Consell del Taxi a la Comunitat Valenciana, i l'Orde 20/2014, de 17 de setembre, de la Conselleria d'Infraestructures, Territori i Medi Ambient, resolc:  
  
Primer. Objecte de la convocatòria  
Esta resolució té per objecte convocar les associacions professionals, federacions, confederacions i organitzacions sindicals que tenen la representació dels titulars d'autoritzacions i dels assalariats del sector del taxi a la Comunitat Valenciana, als efectes de constituir el Consell del Taxi de la Comunitat Valenciana.  
  
Segon. Documentació i termini per a la seua presentació  
1. Totes les associacions professionals, federacions, confederacions i organitzacions sindicals, que desitgen concórrer en el procés de constitució del Consell del Taxi a fi d'exercir les seues funcions representatives hauran d'aportar la documentació que establix l'Orde 20/2014, de 17 de setembre, que consistix en:  
a) Fotocòpia compulsada de la targeta de persona jurídica amb el número d'identificació fiscal.  
b) Acta de constitució quan es tracte d'associacions, federacions o confederacions.  
c) Estatuts.  
d) Modificacions estatutàries que regisquen en l'actualitat.  
e) Poder o representació que té la persona o les persones que actuaran en nom dels sol·licitants.  
f) Si es tracta d'una federació o confederació, denominació, domicili social i número d'identificació fiscal (NIF) de les associacions que la integren.  
A més, als efectes de completar la documentació necessària per a seleccionar les candidatures, s'haurà d'aportar:  
g) Certificat segons el model de l'annex en el qual s'indique el nombre de persones afiliades com a titulars d'autoritzacions (VT) i/o personal assalariat.  
h) Certificat d'inscripció en el Registre d'Associacions Professionals de Treballadors Autònoms de la Comunitat Valenciana o còpia de la sol·licitud que s'hi haja presentat a fi d'acreditar que s'han iniciat els tràmits per a la seua inscripció.  
2. La documentació que es presente acreditarà que ha sigut objecte dels tràmits necessaris per a la seua legalització d'acord amb les normes aplicables.  
3. El termini per a la presentació de la documentació serà d'un mes a partir de l'endemà de la publicació en el Diari Oficial de la Comunitat Valenciana d'esta resolució.  
Tercer. Tramitació  
1. La Direcció General de Transports i Logística podrà sol·licitar la documentació que considere rellevant per a acreditar fefaentment el nombre de persones afiliades i sindicades que al·leguen les entitats o qualsevol altra circumstància que es considere rellevant als efectes que l'Administració puga constatar que s'han complit els tràmits necessaris per a legalitzar la seua personalitat jurídica. La falsedat en l'aportació de la documentació o l'incompliment dels requisits legals per a tindre la representació dels seus afiliats en comportarà l'exclusió del procés, sense perjuí que quan es conega un fet que oferisca aparença de delicte o falta perseguible d'ofici, l'Administració el pose en coneixement del ministeri fiscal, per si correspon l'exercici d'una acció penal.  
  
  
Quart. Declaració de les candidatures seleccionades i nomenament dels vocals  
Demanada tota la documentació i resoltes les incidències que puguen presentar-se, la Direcció General de Transports i Logística designarà i nomenarà les tres vocalies corresponents a les associacions professionals, la vocalia corresponent a l'organització sindical i, igualment, els vocals que hagen de representar l'Administració local, els representants de les persones amb discapacitat i els usuaris i consumidors, una vegada realitzades les consultes oportunes. A continuació, es procedirà a la convocatòria formal del Consell del Taxi de la Comunitat Valenciana en primera convocatòria.  
  
Contra esta resolució, que no posa fi a la via administrativa, es pot interposar un recurs administratiu davant del secretari autonòmic d'Infraestructures, Territori i Medi Ambient, dins del termini d'un mes comptador a partir de l'endemà de la publicació en el Diari Oficial de la Comunitat Valenciana, de conformitat amb el que establixen els articles 107, 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es presente qualsevol altra acció o recurs que es considere pertinent.  
  
València, 25 de setembre de 2014.- El director general de Transports i Logística: Carlos Javier Eleno Carretero.  
  
  
ANNEX  
Model de certificat del nombre d'afiliats o sindicats  
  
(Nom i cognoms) ..., en qualitat de representant\* de l'entitat: ...  
Clau registral \*\* ...  
  
Certifica:  
Que l'entitat a la qual represente disposa del nombre d'afiliats/sindicats següent:  
  
 Titulars Assalariats  
Alacant   
Castelló   
València   
Total   
  
  
  
I perquè així conste i produïsca els efectes que calga, expedisc este certificat, amb el vistiplau del president\*\*\* de l'entitat.  
  
..., ... de ... de 2014.  
  
\* El representant haurà de ser el mateix que figure en el poder de representació que s'inclou en la documentació.  
\*\* Les entitats representants de treballadors autònoms hauran d'aportar la clau registral a què fa referència l'article 5 del Reglament d'Organització i Funcionament del Registre d'Associacions Professionals de Treballadors Autònoms de la Comunitat Valenciana, aprovat pel Decret 53/2011, de 20 de maig, del Consell, o, si és el cas, aportar la fotocòpia de la sol·licitud d'inscripció en este registre.  
\*\*\* O el càrrec que siga procedent en el cas d'organitzacions sindicals.